# Det grundlæggende for &kexi;

## &kexi; databaser

Mange programmer såsom OpenOffice.org eller Microsoft Excel laver filer som kaldes dokumenter. &kexi; laver også filer, men her kalder vi dem &kexi; databasefiler, eller helt enkelt databasefiler. &kexi; databasefiler har sædvanligvis filendelsen `.kexi`.

Udover at opbevare dine databaser i databasefiler, kan &kexi; også bruge databaser på en databaseserver, hvilket er grunden til at vi kalder dem databasefiler, og ikke blot databaser.

Udtrykket &kexi;-projekt, eller blot projekt bruges også til at referere til en &kexi; database, uafhængig af om den opbevares i en fil eller på en databaseserver.

## Opret en ny databasefil

1. Start &kexi;, eller hvis det allerede kører, brug &Ctrl;N Fil Ny.

2. Klik på O.k. for at bekræfte at projektet skal oprettes.

3. Indtast et navn på projektet, og klik på Næste.

4. Brug fil-browseren til at vælge en mappe hvor du vil gemme databasefilen. Du kan ændre filnavnet i feltet Sted: hvis du ikke synes om det som foreslås.

5. Klik på Opret.

## Hovedvinduet i &kexi;

Projektnavigatoren og Egenskabseditoren vises i felter på hver side af delvinduet. Deres størrelse kan ændres eller de kan skjules efter behov. Et felt kan skjules ved at klikke på det lille kryds længst oppe i feltet (lige under værktøjslinjen).

Databaseobjekter (tabeller, forespørgsler, osv.) som listes i Projektnavigatoren kan åbnes ved at klikke på deres navn (eller dobbeltklikke, afhængig af de generelle indstillinger i &kde;).

### Programmets hoveddele

### Hoveddelene i &kexi;s programvindue er:

- Menulinje

  indeholder tilgængelige kommandoer i programmet. Du finder detaljerede beskrivelser af alle kommandoerne i appendikset.

- Værktøjslinje

  indeholder de kommandoer som oftest bruges.

- Projektnavigeringsfeltet

  indeholder en liste med alle objekter (tabeller, forespørgsler, formularer, ...) som er lavet i databaseprojektet og som for øjeblikket er åbent. Navigeringsfeltet indeholder også en lille værktøjslinje med de mest brugbare kommandoer som hører sammen med databaseobjekterne.

- Objektområdet for den åbnede database

  er et centralt område i programmet som optager det meste af pladsen på skærmen. Med brugergrænsefladens IDEA-tilstand indeholder det faneblade med udskiftelige vinduer som altid er maksimerede. I brugergrænsefladens underrammestilstand indeholder det flydende vinduer.

- Egenskabsfeltet

  indeholder en liste med egenskaber for databaseobjektet som for øjeblikket er aktivt. For visse objekter (for eksempel grafiske kontroller i en formular) kan det kan have flere faneblade.

- Opgavelinjen

  indeholder en liste med vinduer som for øjeblikket er åbne med databaseobjekter. Med brugergrænsefladens IDEA-tilstand er den tilgængelig som et antal faneblade. Med brugergrænsefladens underrammetilstand er den tilgængelig som et antal knapper, som opfører sig præcis som operativsystemets opgavelinje.

#### Projektnavigeringsfeltet

Projektnavigeringsfeltet er et af de elementer i &kexi;s hovedvindue som bruges oftest. Feltet indeholder en liste med alle objekter som er oprettet i databaseprojektet som for øjeblikket er åbnet i &kexi;. Objekterne er opdelte i grupper: tabeller, forespørgsler og formularer.

Projektnavigeringsfeltet indeholder også en lille værktøjslinje for kommandoer som ofte bruges (fra venstre til højre): Åbn markeret objekt, Konstruér markeret objekt, Opret et nyt objekt og Fjern markeret objekt.

En sammenhængsafhængig menu er tilgængelig for alle objekter i listen ved at bruge højre museknap. Dette er for eksempel den sammenhængsafhængige menu for tabellen Personer.

At dobbeltklikke med venstre museknap på objektets navn i listen gør at objektet åbnes i datavisningen. Hvis objektvinduet allerede var åbnet, aktiverer handlingen kun vinduet uden at skifte dets visningstilstand.

Bemærk at operativsystemet eller vindueshåndteringen kan være indstellet til at håndtere enkeltklik i stedet for dobbeltklik. I så tilfælde er det nok at enkeltklikke på objektnavnet for at åbne dets vindue.

#### Databaseobjektvinduer

#### Åbn et objekts vindue

1. Markér objektet i projektnavigeringsfeltet.

2. Klik på knappen Åbn i projektnavigeringsfeltets værktøjslinje.

#### Kommandoer som hører sammen med objektvinduer

- Luk et objektvindue

  Når brugergrænsefladens IDEA-tilstand bruges (standardtilstand), har hvert vindue sit eget faneblad. Placér musemarkøren på ikonen i fanebladet. En lukkeknap bliver synlig. Klik på den for at lukke fanebladet.

  I underrammetilstand er der knapper til højre i alle åbne vinduer som du kan bruge til at håndtere vinduet. Klik på den første længst til højre for at lukke vinduet.

  Alternativt, uafhængig af brugergrænsefladens tilstand som du bruger, kan du vælge Vindue Luk i menulinjen.

- Vinduesknapper for brugergrænsefladens underrammetilstand

  Øvrige knapper (fra højre til venstre) kan bruges til at maksimere, minimere og frikoble vinduet.

  Der er en lille ikon til venstre for vinduets titellinje som kan klikkes på for at vise en sammenhængsafhængig menu med kommandoer som hører sammen med vinduet.

#### Egenskabsredigeringsfeltet

I egenskabsredigeringsfeltet kan du ændre egenskaber for objekter som vises i det aktive vindue. Afhængig af sammenhængen, består feltet af et eller flere faneblade. Det første faneblad Egenskaber, som altid er synligt, indeholder listen med tilgængelige egenskaber.

#### Regler for brug af egenskabsredigeringsfeltet:

- Hver række indeholder enkelt egenskab.

- Du kan bruge musen eller tastaturet for at ændre bestemte egenskabers værdier.

- #### De oftest bruge typer af egenskabsværdier er:

  - et tal: du kan indtaste værdien direkte og øge eller mindske den ved at klikke med venstre museknap på pilene.

  - tekst

  - dropned-liste med værdier

  - Ja/Nej: du kan ændre værdien ved at klikke på knappen. Ja (sand) betyder at knappen er aktiv, Nej (falsk) betyder at knappen er inaktiv.

- Det er ikke nødvendigt at bekræfte en ændret værdi: ændringer bliver synlige med det samme efter at være gået til en anden række i egenskabseditorens liste eller ved at trykke på returtasten.

- Navne på egenskaber som for nylig er ændret og som endnu ikke er opbevaret i databasen er markerede med fede typer.

- Efter en egenskabs værdi er ændret, vises en særlig knap Fortryd ændringer til højre i egenskabseditorens liste. Ved at klikke på den kan du nulstille egenskabens værdi til den oprindelige værdi som blev indlæst fra databasen da databaseobjektet blev åbnet. Knappen er kun synlig når egenskaben er markeret.

#### Egenskabseditorens felt er tomt hvis:

- intet enkelt databaseobjekts vindue er åbent, eller

- databasens aktive objektvindue ikke tilbyder egenskaber. Dette er sædvanligvis tilfældet når det er åbnet med datavisning i stedet for design-visning

## Åbner en eksisterende &kexi;-databasefil

## For at åbne en eksisterende &kexi;-databasefil:

- markeres den i dialogen Åbn eksisterende projekt, eller

- åbnes den ved at klikke på .kexi-filens ikon.

### Åbn en databasefil i dialogen Åbn eksisterende projekt

- Kør &kexi;. Du bør se startdialogen Vælg projekt. Vælg fanebladet Åbn eksisterende projekt. Du ser så følgende dialog:

- Vælg en mappe som indeholder en fil du leder efter fra dropned-feltet Nuværende sted.

- Du kan enten vælge en fil, eller indtaste dens navn i feltet Sted:.

- Klik på O.k.

#### Noter

- Normalt har dropned-feltet Filter: tilvalget Kexi filbaseret databaseprojekt markeret. Hvis filen du leder efter har en anden filendelse, kan du ændre dette valg i dropned-feltet Filter: til Alle filer for at vise alle tilgængelige filer (uafhængig af filendelse).

- Hvis du har valgt en fil af ekstern type såsom MS Access .mdb-fil, sørger &kexi; for et tilvalg til at importere filen.

- Hvis du har valgt en fil med forbindelsesdata (med filendelsen .kexic) eller en fil med en genvej til et projekt på en databaseserver (med filendelsen .kexis), viser &kexi; passende dialoger.

### Åbn en eksisterende &kexi; databasefil ved at klikke på .kexi-filens ikon

Klik på filens ikon ved at bruge filhåndteringen eller desktoppen. &kexi; åbner automatisk databaseprojektet.

#### Noter

Note om databasefiler med fjernadgang. Du vil måske åbne en databasefil som findes på en anden maskine (f.eks. en web-server, en FTP-server eller en delt mappe i MS Windows). K-desktopmiljøet tillader dig direkte at åbne filer fra andre maskiner i programmer og gemme ændringer i kilden, men dette er ikke tilfældet med databasefiler. Ved at klikke på en databasefil som findes på en anden maskine, giver du anledning til en kopi af filen af filen bliver hentet til en midlertidig mappe på din maskine og alle ændringer gøres i den lokale fil. Originalen på den anden maskine forbliver uforandret efter Kexi lukkes, så du anbefales først at kopiere (downloade) filen til din maskine, derefter åbne filen og kopiere den tilbage til den anden maskines kilde hvis du vil opdatere den.

## Brug indbygget hjælp

## Følgende måder at få indbygget hjælp er tilgængelige i &kexi;:

- Håndbogen i form af et elektronisk dokument.

  Håndbogen er tilgængelig ved at trykke på tasten F1 eller vælge Hjælp &kexi;-håndbog i menulinjen.

- Hvad er dette? vink.

  Vælg Hjælp Hvad er dette? i menulinjen og klik på et område i programmet for at få vink om det.