# Tutorial passa a passa

Aquesta secció és un repàs passa a passa a través de les funcions més importants que necessiteu entendre sobre com crear i manipular un document complex. Aquest tutorial generarà el començament d'una carta de notícies com a document d'exemple.

Es recomana seguir el tutorial en ordre almenys una vegada si sou novell en això dels processadors de text basats en marcs.

## Tutorial: Escollir la plantilla inicial

Les passes a aquest tutorial estan numerades de 1 a 23. A sota de cada passa hi ha un text en cursiva que explica més elaboradament els canvis.

Quan inicieu &kword; per primera vegada (o inicieu un nou document quan &kword; estigui funcionant), &kword; us demanarà una plantilla per al document.

Instantània

Aquí podeu:

- Seleccionar la plantilla inicial per al vostre nou document.

- Obrir un document de &kword; desat al vostre disc dur o des de la xarxa.

Passa 1: Feu clic sobre Disposició de pàgina.

Instantània

Això llistarà les plantilles de disposició de pàgina disponibles en el vostre sistema. Per a informació sobre les diferències entre les plantilles de disposició de pàgina i les orientades a text, mireu la secció titulada La diferència entre plantilles orientades a text i de disposició de pàgina.

Passa 2: Ara seleccioneu la icona Disposició simple fent clic una vegada amb el &BER;.

Instantània

Aquesta és la plantilla que usarem per al tutorial.

Passa 3: Ara confirmeu la vostra selecció fent clic sobre Usa aquesta plantilla.

Instantània

Per a completar la vostra selecció.

&kword; obrirà un nou document amb tres marcs. Els marcs estan ressaltats sobre el fons blanc com a caixes grises. Cada caixa és un marc separat.

## Tutorial: Seleccionar un marc i introduir text dintre d'aquest marc

Per a començar a introduir text (o afegir qualsevol tipus de dades per a aquesta matèria) dintre d'un document, és important permetre a &kword; conèixer a quin marc posar les dades.

Per a mantenir tant l'edició com el format del vostre document d'una manera eficient i simple, el comandament executat amb un clic del ratolí canvia depenent del punt de la finestra de &kword; en el que es localitzi el punter.

Quan el punter està localitzat sobre les barres d'eines, els botons de menú o altres àrees fora del document, el punter és una fletxa. Hauríeu d'estar familiaritzat amb aquest tipus de punter degut a l'ús en altres programes de &kde;.

Quan esteu dintre del document, hi ha dos punters separats que s'alternen automàticament en base a com d'aprop estigui el punter d'una vora de marc.

Quan el punter del ratolí està aprop de la vora d'un marc, el punter canvia a dues línies amb fletxes que es creuen amb fletxes en els quatre punts. Fent clic amb el &BER; ara es seleccionarà el marc més proper.

Si moveu el punter lluny de la vora del marc, el punter canviarà al punter d'entrada de text. Fent clic sobre el &BER; en aquest moment &kword; inserirà text dintre d'aquest marc.

Passa 4: Situeu el punter del ratolí sobre el marc superior esquerra. Assegureu-vos que no veieu el punter de selecció del marc

Passa 5: Feu clic una vegada amb el &BER;.

Instantània

Això li diu a &kword; que insereixi text dintre d'aquest marc. Feu clic en la cantonada superior esquerra del marc per a situar el cursor en la cantonada superior esquerra del marc.

Passa 6: Introduïu el següent text usant el teclat: `Nota de premsa de KWord`.

Aquest és el mateix text d'exemple per a la nostra carta.

Passa 7: Seleccioneu Nota de premsa de KWord, situant el cursor del ratolí a la dreta del text. Feu clic una vegada amb el &BER; i arrossegueu el cursor del ratolí cap a l'esquerra. El text seleccionat serà text blanc sobre fons colorejat. Quan tot el text hagi estat seleccionat, deixeu anar el &BER;.

Instantània

Això defineix quin text haurà de ser alterat amb la passa 8.

Passa 8: Feu clic dintre de la llista desplegable Mida de text. Canvieu aquest número a 26.

Instantània

Això canvia la mida del text seleccionat a una més apropiada per a un títol.

## Tutorial: Canviar la mida d'un marc

Ara que hem introduït algun text, podem veure que el marc s'hauria d'estendre a través de tota l'amplada de la pàgina per a un títol. Necessitem canviar la mida i la forma del marc.

Passa 9: Situeu el punter del ratolí sobre la vora del marc (notareu que el cursor canvia a dues línies amb fletxes que es creuen), i feu clic una vegada amb el &BER;.

Això seleccionarà aquest marc, per a que pugueu canviar-ne la forma.

Ara notareu que el marc està envoltat per un contorn negre, amb 8 quadrats grocs en el contorn. Aquests quadrats s'usen per a canviar la mida del marc.

Passa 10: Situeu el punter del ratolí sobre el quadrat en la cantonada inferior dreta del marc. Feu clic amb el &BER; i manteniu-lo premut. Arrossegueu el ratolí cap amunt i a la dreta.

Instantània

Observeu com canvia la forma del marc. Ajusteu la mida i la forma del marc fins que el seu aspecte sigui similar a l'exemple de a sota:

Instantània

Una vegada fet, deixeu anar el botó del ratolí.

## Tutorial: Moure un marc sobre la pàgina i situar els marcs en capes

Ara que hem creat un bloc petit, el centrarem a la part superior de la pàgina.

Passa 11: Situeu el punter del ratolí sobre la vora del marc (però no sobre algun dels quadrats).

El punter canviarà ara a una fletxa de 4 direccions. Aquesta indica que &kword; està preparat per a moure el marc sobre la pàgina.

Passa 12: Feu clic amb el &BER; i manteniu-lo premut. Arrossegueu el ratolí i el marc el seguirà. Situeu el marc en el centre de la pàgina aprop de la part d'adalt. Una vegada satisfet amb la seva localització final, deixeu anar el botó del ratolí.

Instantània

Tingueu present que la part dreta del bloc de títol ha lliscat al radera del marc buit a la dreta. Això es corregeix fàcilment.

Passa 13: Seleccioneu Marcs Porta al davant.

Instantània

Això situarà el títol sobre de l'altra marc. Podeu elevar i baixar marcs per a donar l'aspecte que necessiteu.

## Tutorial: Afegir un nou marc/Fer que el text flueixi entre dos marcs

Ara afegirem un nou marc de text al nostre document per al nostre primer article.

Passa 14: Comenceu seleccionant Insereix Marc de text des de la barra de menú.

Instantània

El punter ha canviat a una creueta. Podeu dibuixar la vostra nova caixa de text amb aquest cursor. Comenceu situant el punter a una cantonada. Feu clic i manteniu premut el &BER;. Arrossegueu el ratolí diagonalment. Apareixerà un contorn que representa el vostre nou marc de text. Una vegada tingueu un marc de text de mida raonable, deixeu anar el &BER;.

Instantània

Per als propòsits d'aquest tutorial no és important si la caixa de text no s'assembla a la de l'exemple.

Quan deixeu anar el &BER;, apareixerà una nova caixa de diàleg.

Aquesta caixa de diàleg llista tots els conjunts de marcs i te un botó de ràdio per a crear un nou conjunt de marcs (valor per omissió). En seleccionar el valor per omissió, creareu un nou conjunt de marcs (ara el text no fluirà des de qualsevol altra marc cap a dintre d'aquest marc).

Tingueu present que el nom per omissió per a aquest conjunt de marcs és Conjunt de marcs de text 3

Passa 15: Per als propòsits d'aquest tutorial, el valor per omissió de Crea un nou conjunt de marcs és acceptable. Simplement seleccioneu Bé.

Instantània

Ara podeu veure que el vostre nou marc ha estat creat. S'anomena Conjunt de marcs de text 3

Ara anem a crear un altra petit marc junt a aquest.

Passa 16: Seleccioneu Insereix Marc de text.

Instantània

De nou usant el punter en creueta, dibuixeu un altra petit marc aprop del primer.

Instantània

Apareixerà una caixa de diàleg.

Passa 17: Seleccioneu Conjunt de marcs de text 3 fent clic amb el &BER;.

Instantània

Passa 18: Seleccioneu Bé.

Instantània

El que acabeu de fer és connectar aquest nou marc de text a l'últim marc de text que heu creat. Per a comprovar això:

Passa 19: Feu clic una vegada dintre del marc més a l'esquerra amb el &BER;.

Instantània

Passa 20: Comenceu a escriure. Necessitareu escriure una mica. Una vegada esgotat l'espai en el marc de text, veureu que el vostre nou text es mou immediatament cap al nou marc de text.

Instantània

## Tutorial: Eliminar un marc

Ara eliminarem un marc innecessari. Eliminarem el marc de text gran al costat dret de la pàgina.

Passa 21: Situeu el punter del ratolí sobre la vora del marc de text a ma dreta (Recordeu: Observeu que el punter canvia), i feu clic amb el &BER;.

Instantània

Això selecciona el marc.

Passa 22: Seleccioneu Marcs Elimina el marc.

Instantània

Apareixerà una petita caixa de diàleg, per a comprovar que vertaderament voleu eliminar aquest marc.

Passa 23: Seleccioneu Elimina.

Això elimina el marc.

## Tutorial: Resum

Tan de bo que aquest tutorial us hagi introduït a les tasques més bàsiques en &kword;.

En aquest punt, heu de:

- Començar un nou document usant una plantilla.

- Afegir text a un marc.

- Canviar la mida del text.

- Crear, moure, canviar la mida i eliminar marcs.

El propòsit d'aquest tutorial no era explorar cada aspecte de &kword;, si no introduir-vos al més essencial. En el millor dels casos, haureu aprés la manipulació bàsica de marcs. A partir d'aquest punt, per a més ajuda us podeu referir a les seccions específiques del manual d'ajuda; també hi trobareu consells i característiques avançades de &kword;.