# Opret skabeloner, gem et dokument som en skabelon og slet skabeloner

&kword; levereres med flere fordefinerede skabeloner (både sidelayout og tekstorienterede skabeloner), som er designede til at sørge for initial formatering af dokumenter.

Hvis samme format for et særligt dokument bruges om og om igen, kan &kword; oprette en skabelon som mere nøjagtigt svarer til dokumentets behov.

Et ubegrænset antal skabeloner kan laves i &kword;, og de kan organiseres i grupper for let at få adgang til dem.

## Opret en ny skabelon

Skabelonerne laves ved først at tage layoutet frem i &kword;, baseret på en af de fordefinerede skabeloner, og derefter gemme filen. I stedet for at gemme som en almindelig fil, gemmes den som en skabelon.

Det følgende er en trinvis procedure for at gemme det nuværende dokument som en skabelon.

1. Når dokumentet er en færdig skabelon, vælges så Fil Opret skabelon ud fra dokument... i menulinjen.

   Dette får en dialog frem:

   Dialogen hjælper med at organisere skabeloner i grupper (kategorier).

2. Vælg gruppen hvor den nye skabelon skal placeres.

   For at oprette en ny gruppe at placere skabeloner i, klikkes helt enkelt på knappen som hedder Tilføj gruppe. En dialog vises som spørger efter den nye gruppes navn. Klik på O.k. for at oprette den nye gruppe.

3. Indtast navnet på den nye skabelon i tekstfeltet som hedder Navn.

4. Vælg ikonen for din nye skabelon, ved at bruge knapperne til højre

   &kword; har en standard-ikon, som vises under begge valgmuligheder.

   For at ændre ikonen, vælges Egen for at vise en dialog. Vælg blot den ønskede ikon ved at bruge dialogen. Klik på O.k. når ikonen er valgt.

5. Klik på O.k..

Så snart du har gemt skabelonen, bliver den nye gruppe/skabelon vist i dialogen for at åbne filer, næste gang du åbner et dokument.

## Fjern en skabelon

For at slette en skabelon, følges disse skridt:

1. Vælg Fil Opret skabelon fra dokument... i menulinjen.

   Dette viser en dialog

2. Klik på det lille plustegn (+) foran skabelongruppen hvor skabelonen findes.

3. Klik en gang på skabelonens navn

4. Klik på knappen som hedder Fjern.

5. En lille dialog dukker op for at kontrollere at du virkelig vil slette skabelonen. Klik blot på Ja.

Skabelonen er nu slettet.

## Fjern en skabelongruppe

For at slette en skabelongruppe, følges disse skridt:

1. Vælg Fil Opret skabelon fra dokument... i menulinjen.

   Dette viser en dialog

2. Klik en gang på gruppens navn

3. Klik på knappen som hedder Fjern.

4. En lille dialog dukker op for at kontrollere at du virkelig vil slette skabelongruppen. Klik blot på Ja.

Gruppen og alle skabeloner i gruppen er nu slettet.